***Pielikums Nr. 8***

***TEHNISKĀ SPECIFIKĀCIJA***

Veicamais darbs:

***Būvuzraudzības pakalpojums energoefektivitātes projekta realizācijas ietvaros daudzdzīvokļu dzīvojamai mājai Raiņa ielā 39, Madonā, Madonas novadā***

1. **Objekts**
	1. Adrese - ***Raiņa ielā 39, Madonā, Madonas novadā***
	2. Būvniecības veids – **vienkāršotā atjaunošana**
	3. **Paredzamais līguma izpildes termiņš – 12 (divpadsmit) kalendārie mēneši** no objekta būvlaukuma pieņemšanas-nodošanas akta parakstīšanas dienas. **Būvuzraudzība jāveic līdz objekta nodošanai ekspluatācijā**. **Plānotais (provizoriskais) būvdarbu uzsākšanas termiņš -** **2025.gada nogale - 2026.gada sākums.**
	4. Vienlaicīgi ar šo māju ir plānots realizēt šāda veida projektus vēl 4 (četrām) mājām Madonas pilsētā.
2. **Darbu uzdevums un apjomi**
	1. **Izpildītājam** jāveic būvuzraudzība, pamatojoties uz spēkā esošiem Latvijas Republikas normatīvajiem aktiem:
* Būvniecības likums;
* Ministru kabineta 2014.gada 19.augusta noteikumi Nr.500 “Vispārīgie būvnoteikumi”;
* Ministru kabineta 2014.gada 2.septembra noteikumi Nr.529 “Ēku būvnoteikumi”;
* Ministru kabineta noteikumiem Nr.92 “Darba aizsardzības prasības, veicot būvdarbus” un ievērojot citus Latvijas Republikā spēkā esošos normatīvos aktus un standartus.
	1. Iepazīties ar būvprojekta dokumentāciju, ar darbu veikšanas projektu un uzraudzīt tā izpildi atbilstoši darbu veikšanas projektā noteiktajiem termiņiem un kvalitātei.
	2. **Izpildītājam** jānodrošina pietiekams skaits kvalificētu darbinieku būvdarbu līgumā paredzēto būvdarbu būvuzraudzības veikšanai:
		1. Ēku būvdarbu būvuzraudzība.

*Slimības, komandējuma u.c. līdzīgos gadījumos operatīvas darbības nodrošināšanai Izpildītājam jāparedz līdzvērtīgi aizvietotāji Uzraudzībā piesaistītajiem darbiniekiem*.

*Speciālists ar atbilstošu pieredzi un kvalifikāciju ir tiesīgs veikt vairāku šajā punktā minēto speciālistu pienākumus.*

* 1. Veikt būvuzraudzību autoruzraudzības kārtībā izstrādātajiem tehniskajiem risinājumiem.
	2. Piedalīties ikmēneša būvsapulcēs, kurās piedalās būvniecības procesā iesaistītie dalībnieki, ja vien puses nevienojas par citu būvsapulču sasaukšanas kārtību. Nepieciešamības gadījumā, sasaukt ārkārtas būvsapulci, pirms tam laicīgi paziņojot par to būvuzņēmējam un citām iesaistītajām pusēm.
	3. Uzraudzīt būvdarbus būvniecības veikšanas laikā ne retāk kā 1x (vienu reizi) nedēļā
	4. Kontrolēt būvdarbu kalendārā grafika ievērošanu un būvdarbu izpildes gaitu, nekavējoties informējot pasūtītāju par būvniecības procesa dalībnieku pieļautajiem pārkāpumiem un atkāpēm no projekta un kalendārā grafika.
	5. Veikt būvobjekta pārbaudi atbilstoši līguma noteikumiem, darba izpildes pieņemšanu, saskaņojot un pārbaudot izpildīto darbu apjomus (apstiprināt izpildīto apjomu ar parakstu izpildshēmās, pievienojot fotofiksāciju).
	6. Piedalīties būvkonstrukciju, segto darbu un citu izpildīto būvdarbu pieņemšanā.
	7. Apturēt būvdarbus būvobjektā Latvijas Republikas normatīvajos aktos paredzētajos gadījumos un, ja tiek konstatēti pārkāpumi, kas saistīti ar būvdarbu līguma nosacījumu neievērošanu.
	8. Kontrolēt, lai būvgruži tiktu utilizēti atbilstoši spēkā esošiem normatīvo aktu prasībām – „Atkritumu apsaimniekošanas likums”, Madonas novada pašvaldības saistošie noteikumi Nr.4 „Par sadzīves atkritumu apsaimniekošanu Madonas novadā”, būvdarbu izpildes līguma nosacījumiem u.c.
	9. Veikt ierakstus būvdarbu žurnālā par būvobjekta pārbaudēs konstatētiem trūkumiem.
	10. Ievērot darba drošības specialista norādījumus, bet pārkāpumu gadījumā informēt darba drošības speciālistu un pasūtītāju par tiem.
	11. Sniegt būvuzņēmējam norādījumus par izpildītā darba kvalitāti un defektu novēršanu.
	12. Būvobjektā jāierodas atbilstoši līguma noteikumiem.
	13. Sekot līdzi autoruzraudzības procesam, piedalīties iespējamo projekta risinājumu izmaiņu un/vai iespējamo neparedzēto būvdarbu izvērtēšanā, sagatavot šiem jautājumiem ieteikumus un komentārus, par tiem informēt un konsultēt **Pasūtītāju**.
	14. Kontrolēt būvniecības gaitu objektos, lai savlaicīgi konstatētu nekvalitatīvi veiktus darbus, vai nekvalitatīvu materiālu pielietojumu, kā arī pārbaudīt būvdarbos izmantojamo būvizstrādājumu atbilstības deklarācijas un tehniskās pases, kā arī būvizstrādājumu atbilstību tehniskajai dokumentācijai.
	15. Piedalīties būvuzņēmēja kvalitātes pārbaudēs un veikt savas pārbaudes, lietojot ātrdarbīgas iekārtas un instrumentus. Pieņemt tikai tos darbus, kas izpildīti atbilstoši tehniskajai dokumentācijai un normatīvajos aktos noteiktajām prasībām.
	16. Kontrolēt būvdarbu žurnālā un autoruzraudzības žurnālā ierakstīto norādījumu izpildi.
	17. Kontrolēt būvdarbu kalendārā grafika ievērošanu un būvdarbu izpildes gaitu, kontrolēt izpildīto darbu atbilstību apstiprinātajai tāmei.
	18. Nekavējoties izziņot strādājošo evakuāciju no būvlaukuma, ja būvlaukumā konstatētas bīstamas konstrukciju deformācijas vai sabrukšanas pazīmes vai tieši ugunsgrēka izcelšanās vai eksplozijas draudi, un paziņot par to pasūtītājam, būvvaldei, kā arī, ja nepieciešams, izsaukt Valsts ugunsdzēsības un glābšanas dienesta un citu speciālo dienestu pārstāvjus normatīvajos aktos noteiktajā kārtībā.
	19. Koordinē rīkojumus un darbības ar atbildīgo būvdarbu vadītāju.
	20. Piedalīties komisijas darbā, kura pieņem būvobjektus ekspluatācijā.
	21. Jānodrošina nepārtraukta būvniecības procesa uzraudzība, t.sk. būvuzraudzība jāveic, kad vien tiek veikti būvdarbi. Ja nepieciešams, būvuzraudzība jāveic arī ārpus normālā darba laika un brīvdienās.
	22. Savlaicīgi rakstiski jābrīdina pasūtītāju, ja būvdarbu veikšanai nepieciešama pasūtītāja rīcība.
	23. Aizpildīt un iesniegt visu nepieciešamo būvuzraudzības dokumentāciju atbilstoši LR normatīvo aktu prasībām un līguma noteikumiem.
	24. Būvuzraugam jāveic arī citas nepieciešamās darbības, kas pēc būtības un atbilstoši spēkā esošajiem normatīvajiem aktiem ir būvuzrauga pienākums.
	25. Būvuzrauga citi pienākumi būvdarbu realizācijas laikā ir minēti līguma projektā.
1. **Būvuzraudzības plāns**
	1. **Izpildītājs** sagatavo būvuzraudzības plānu saskaņā ar MK noteikumu Nr.500 „Vispārīgie būvnoteikumi” prasībām.
	2. Būvuzraugs pirms būves nodošanas ekspluatācijā iesniedz pasūtītājam pārskatu par būvuzraudzības plānā norādīto pasākumu savlaicīgu izpildi un apliecina, ka būvē ir veikti būvdarbi atbilstoši būvdarbu kvalitātes prasībām un normatīvajiem aktiem.
2. **Atskaites**
	1. **Izpildītājs** līdz katra mēneša 5.datumam sagatavo un iesniedz **pasūtītājam** būvuzraudzības ikmēneša atskaites, tajās ziņojot par iepriekšējā mēneša būvdarbu gaitu, objektā paveiktajiem darbiem, būvdarbu laika grafika ievērošanu, kā arī pievienojot fotofiksācijas.
	2. Būvuzraudzības pabeigšanas atskaiti **Izpildītājs** iesniedz 15 (piecpadsmit) dienu laikā pēc būvdarbu pabeigšanas un tajā ietilpst:
* atskaite par būvuzrauga iepriekšējā periodā un pavisam kopā veiktajiem būvdarbiem;
* faktiskais būvdarbu izpildes un naudas plūsmas grafiks;
* būvprojekta un būvuzņēmēja novērtējums;
* akts par būvobjekta izpilddokumentācijas pieņemšanu;
* akts par paveikto būvuzraudzību un rēķins.
	1. Atskaites jāiesniedz papīra formātā, iesietas un elektroniski .pdf formātā.
1. **Pielikumi:**
	1. Būvniecības dokumentācija (publicēta IUB mājas lapā).

**Ar izvirzītajām prasībām iepazinos un apņemos tās izpildīt:**

2025.gada \_\_\_.\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(uzņēmuma vadītāja vai tā pilnvarotās personas (pievienot pilnvaru) paraksts, tā atšifrējums)*